د افغانی سرې میاشتې له لوری ننګرهار کې کارمندانو او رضاکارانو ته په ټولنه کې د کوچنی او منځنی کاروبار د پیلولو درې ورځنی ورکشاپ پای ته ورسېد. نن چهارشنبه د روان سپوږمیز کال د جمادی الاولی په ۲۲مه نېټه د افغانی سرې میاشتې له لوری ننګرهار نمایندګۍ اړوند درې نارینه او څلور ښځینه رضاکارانو، څلور د ننګرهار نمایندګۍ کارمندانو او یو د ختیځ زون کارمند ته په ټولنه کې د کوچینو او منځنیو سوداګری فعالیتونو په اړه درې ورځنی ټرینیګ پای ته ورسېد. په یاد ورکشاپ کې ګډونوالو ته څرګنده شوه، چې څنګه کولی شی د هغوی کسانو سره چې مهارت لری د کوچنی کاروبار په جوړولو او مشورو، د تجارت په وده او ور سره تړلیو مسایلو کې مرسته وکړی. د یادونې وړ ده، چې ډېر زر به د ننګرهار ولایت جلال آباد ښار په بېلابېلو ناحیو کې د یاد ورکشاپ مطابق د وړ کسانو سروې پیل او روزنه ور کړل شی.